nahid-hub/BLUGE-bengali-wikipedia-section-title-prediction huggingface dataset:
উড়ন্ত হাসপাতালটির পাশাপাশি, অরবিস দীর্ঘমেয়াদে বিভিন্ন দেশে দেশ-ভিত্তিক কার্যক্রম পরিচালনা করে আসছে এবং স্থানীয় সরকার এবং স্থানীয় প্রতিষ্ঠান সাথে কাজ করে আসছে এবং স্থানীয় সরকার এবং প্রতিষ্ঠানগুলোকে চক্ষু সেবাকে জাতীয় স্বাস্থ্যসেবার মধ্যে অন্তর্ভুক্ত করার জন্য উৎসাহ দিচ্ছে। ইহা কাজ করছে স্থানীয় বিভিন্ন ধরনের বিশ্ববিদ্যালয় এবং স্বাস্থ্য সেবা প্রদানকারী প্রতিষ্ঠানের সাথে এবং ২৯ টি দেশ হতে আগত একটি চিকিৎসা দলের তত্বাবধায়ণ করছে যা কিনা চারশোরও বেশি মেডিকেল স্বেচ্ছাসেবীর সমন্বয়ে গঠিত যারা স্থানীয় অংশীদারদেরকে বিশেষ প্রশিক্ষণ প্রদান করে।

প্রতিটি দেশে, অরবিস স্থানীয় অংশীদারী সংস্থার সাথে কাজ করে তাদেরকে দীর্ঘমেয়াদে উন্নত, স্বল্পব্যয়ী এবং টেকসই চক্ষু সেবা প্রদান করার জন্য । কার্যক্রমগুলোর মধ্যে রয়েছে বিশেষায়িত হাসপাতাল, চক্ষু ব্যাংক প্রতিষ্ঠা এবং চিকিৎসা সেবা প্রদানকারী ও রোগীদেরকে প্রশিক্ষণ প্রদান এবং প্রতিরোধ ও চিকিৎসাসেবা কার্যক্রম।

কেবলমাত্র ২০১৫ সালেই, উড়ন্ত হাসপাতালে অথবা এর অংশীদারি সংস্থাগুলোতে ৩০০০০ এরো বেশি মেডিকেল পেশাজীবী কে প্রশিক্ষণ দেয়া হয় এবং ২২ লাখেরও বেশি রোগীর চক্ষু পরীক্ষা করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. অরবিস উড়ন্ত চক্ষু হাসপাতাল
titleC. দেশভিত্তিক কার্যক্রম
titleD. সাইবারসাইট কার্যক্রম
উত্তর: titleC
বুলবুলি বাগান, ক্ষেতজমি ও বনেবাদাড়ে বাস করে। এদের প্রধান খাদ্য হচ্ছে ফল, ফুলের নির্যাস ও পোকামাকড়। পুরুষ ও স্ত্রী পাখি দৃশ্যত অভিন্ন। গাছের দোডালা, ঝোপ বা নিচু গাছে মাটির কাছে বাসা বানায়। অধিকাংশেরই বাসন্তী ডাক মধুর। 
২-৫ ডিম পাড়ে। উপ্তিকাল ১০-১৫ দিন। সাধারণত স্ত্রী পাখি ডিমে তা দেয়। মা ও বাবা দুজনেই ছানার খাদ্য যোগায়।

সঠিক অনুচ্ছেদ শিরোনাম কোনটি?
titleA. আচরণ এবং বাস্তুসংস্থান
titleB. ব্যুৎপত্তি
titleC. গঠন
titleD. প্রজাতি
উত্তর: titleA
ফাহমিদা ১৯৭৯ সালে তার গায়িকা জীবন শুরু করেন এবং তিন যুগ ধরে সাফল্যের সাথে গান গেয়ে যাচ্ছেন। তিনি উপমহাদেশীয় আধুনিক এবং ক্ল্যাসিকাল গান গেয়ে থাকেন। এছাড়া তিনি রবীন্দ্র সঙ্গীত এবং নজরুল সঙ্গীতও গেয়ে থাকেন। ১৫ জানুয়ারি, ২০১১ সালে তিনি ড. সেলিম আল দীন-এর লেখা ১০টি গান নিয়ে অ্যালবাম বের করেনঃ "আকাশ ও সমুদ্র অপার"। বাপ্পা মজুমদারের সাথে যৌথভাবে তিনি ২০০৬ সালে বের করেন অ্যালবামঃ "এক মুঠো গান-১"। ২০১০ সালের ভালবাসা দিবসে বের হয় তার দ্বিতীয় অ্যালবামঃ এক মুঠো গান-২।

সঠিক অনুচ্ছেদ শিরোনাম কোনটি?
titleA. ডিস্কোগ্রাফি
titleB. পুরস্কার এবং সম্মাননা
titleC. চ্যানেল আই পারফরম্যান্স অ্যাওয়ার্ড (২০০৮)
titleD. শিল্পীজীবন
উত্তর: titleD
তার পর্যায়ক্রমিক উন্নতি তাকে প্রথম দলে জায়গা করে দেয়। ১৯৯৮ সালের ১২ মে, সাউদাম্পটনের বিপক্ষে একটি প্রীতি খেলায় তিনি বদলি হিসেবে মাঠে নামেন। প্রথম প্রতিযোগীতামূলক খেলায় তার অভিষেক হয় ১৯৯৮ সালের ১৮ আগস্ট, মায়োর্কার বিপক্ষে স্পেনীয় সুপার কোপায়। ৩ অক্টোবর, ভ্যালেন্সিয়ার বিপক্ষে লা লিগায় তার অভিষেক হয়। খেলায় বার্সেলোনা ৩–১ ব্যবধানে জয় লাভ করে। অভিষেক মৌসুমে তিনি ২৬টি খেলায় মাঠে নামেন। ঐ মৌসুমে বার্সেলোনা লা লিগা শিরোপা জেতে। ১৯৯৯–০০ মৌসুমে পেপ গার্দিওলার ইনজুরির কারণে তিনি বার্সেলোনার প্রধান প্লেমেকারে পরিনত হন।

সঠিক অনুচ্ছেদ শিরোনাম কোনটি?
titleA. ১৯৯৮–২০০১
titleB. ২০১২–১৩ মৌসুম
titleC. ফিফা বিশ্বকাপ ২০১০
titleD. ২০০৪–২০০৮
উত্তর: titleA
বিবেকানন্দ ১৮৯৭ খ্রিষ্টাব্দের ১৫ জানুয়ারি কলম্বো পৌঁছান এবং এক পরমানন্দদায়ক অভ্যর্থনা গ্রহণ করেন। এখানে তিনি প্রাচ্যে তার প্রথম প্রকাশ্য বক্তৃতা ("ভারত, পবিত্র ভূমি") করেন। সেখান থেকে কলকাতায় তার পৌঁছানো ছিল এক বিজয়ঘটিত প্রত্যাবর্তন। তিনি ভ্রমণ করেন কলম্বো থেকে পাম্বান, রামেস্বরম, রামনাদ, মাদুরাই, কুম্বাকোনাম এবং মাদ্রাজ। এই জায়গাগুলোতে তিনি বক্তৃতা দেন। জনগণ এবং রাজারা তাকে অত্যুৎসাহী অভ্যর্থনা জানান। পাম্বানে মিছিলে রামনাদের রাজা নিজে স্বামীজির ঘোড়ার গাড়ি টানেন। মাদ্রাজে যাওয়ার পথে কতিপয় জাগয়ায় যেখানে ট্রেন থামত না সেখানে জনগণ রেললাইনে বসে ট্রেন থামাত এবং স্বামীজির বক্তৃতা শোনার পরই ট্রেনকে যেতে দিত। মাদ্রাজ থেকে তিনি কলকাতায় তার ভ্রমণ অব্যাহত রাখেন এবং আলমোড়া পর্যন্ত তার বক্তৃতা দেওয়া চালিয়ে যান। যেখানে পাশ্চাত্যে তিনি ভারতের মহান আধ্যাত্মিক ঐতিহ্যের কথা বলেছিলেন, সেখানে ভারতে ফিরে তার 'কলম্বো থেকে আলমোড়া' বক্তৃতা ছিল জনগণের জন্য নৈতিক অনুপ্রেরণা, বর্ণাশ্রম ভাইরাস দূরীকরণ, বিজ্ঞান শিক্ষায় উৎসাহদান, দেশের শিল্পায়ন, দারিদ্র্য দূরীকরণ, ঔপনিবেশিক শাসনের অবসান। এ সমস্ত বক্তৃতা "কলম্বো থেকে আলমোড়া বক্তৃতা" হিসেবে প্রকাশিত হয়েছে। এই বক্তৃতাসমূহকে জাতীয়তাবাদী ঐকান্তিকতা ও আধ্যাত্মিক ভাবাদর্শের প্রকাশ বলে বিবেচনা করা হয়। তার বক্তৃতাসমূহ মহাত্মা গান্ধি, বিপিন চন্দ্র পাল এবং বালগঙ্গাধর তিলকসহ আরো অনেক ভারতীয় নেতার উপর প্রভূত প্রভাব বিস্তার করেছিল।

সঠিক অনুচ্ছেদ শিরোনাম কোনটি?
titleA. বরাহনগরে রামকৃষ্ণ মঠ প্রতিষ্ঠা
titleB. কলম্বো থেকে আলমোড়া
titleC. হিমালয় ভ্রমণ
titleD. পরিব্রাজক বিবেকানন্দ
উত্তর: titleB
রাজশাহী জেলার চারঘাট সংলগ্ন বাংলাদেশ পুলিশ একাডেমির দুই মাইল দক্ষিণে গোপালপুর নামক মৌজা থেকে বড়াল নদী উৎপন্ন হয়ে আড়ানী, মালঞ্চি, দয়ারামপুর, ওয়ালিয়া, বনপাড়া, জোয়াড়ি, পিড়াইল, লক্ষ্মীকোল (বড়াইগ্রাম), জোনাইল, হরিপুর, চাটমোহর, নূরনগর, ভাঙ্গুড়া, ফরিদপুর, গোপালনগর, সোনাহারা, আগপুংগলী, দিঘুলিয়া, ডেমরা, বাঘাবাড়ি হয়ে বেড়ার উত্তরপার্শে হুরাসাগরে সঙ্গে মিলিত হয়েছে। বড়াল নদী যমুনা নদীর অনেক পূর্বে সৃষ্টি হয়েছে। যমুনা নদী ব্রহ্মপুত্র নদীর একটি শাখা নদী। যমুনা নদী সৃষ্টি হয়েছে ১৭৮৭–১৮২০ সালের মধ্যে। ১৭৮৭ সাল পর্যন্ত এই নদী জিনাই বা জনায়ী নদী নামে পরিচিত ছিল। ১৭৩৪ সালের প্রলংকরী ভূমিকম্পের কারণে প্রবল জলচ্ছাসের সৃষ্টি হলে ব্রম্মপুত্র নদীর জামালপুর জেলার সরিষাবাড়ি উপজেলার জগন্নাথগঞ্জ ঘাটের স্থানে প্রচুর ভাঙ্গনের সৃষ্টি হয়ে এর জলধারা প্রচুর শক্তি সঞ্চার করে দক্ষিণ দিকে ধাবিত হতে থাকে । এভাবে ধাবিত জলধারার কারণেই প্রকৃতপক্ষে যে নদীর সৃষ্টি হয়েছে সেটিই হলো যমুনা নদী। হুরাসাগরের উৎপত্তি হয়েছে যমুনার পরে । যমুনার অত্যধিক জলপ্লাবনের কারণে অতি অল্প সময়ের মধ্যে এই নদীর উৎপত্তি হওয়ার কারণে যমুনার এই শাখাকে হুরাসাগর বা উরাসাগর বলে।

সঠিক অনুচ্ছেদ শিরোনাম কোনটি?
titleA. ভূগোল
titleB. জনসংখ্যার উপাত্ত
titleC. অবস্থান
titleD. পটভূমি
উত্তর: titleA
ঐতিহাসিক বর্ণনা, শ্লোক প্রভৃতি থেকে এটাই প্রতীয়মান হয় দুকূল বস্ত্র থেকে মসলিন এবং মসলিনে নকশা করে জামদানি কাপড় তৈরি করা হত। মূলতঃ বাংলাদেশের ঢাকা জেলাতেই মসলিন চরম উৎকর্ষ লাভ করে। ঢাকা জেলার সোনারগাঁও, ধামরাই, তিতাবাড়ি, বাজিতপুর, জঙ্গলবাড়ি প্রভৃতি এলাকা মসলিনের জন্য সুবিখ্যাত ছিল। ইউরোপীয়, ইরানী, আর্মেনিয়ান, মুঘল, পাঠান প্রভৃতি বণিকেরা মসলিন ও জামদানি ব্যবসায়ের সাথে যুক্ত ছিলেন। এ কারণে তৎকালীন রাষ্ট্রপ্রধানেরাও এই শিল্প বিকাশে ভূমিকা রেখেছেন।

ঢাকাই মসলিনের স্বর্ণযুগ বলা হয় মুঘল আমলকে। এ সময় দেশে-বিদেশে মসলিন, জামদানির চাহিদা বাড়তে থাকে এবং শিল্পেরও ব্যাপক উন্নতি সাধিত হয়। আঠারো শতকে ইংরেজ দলিল থেকে জানা যায় "মলমল খাস" ও "সরকার-ই-আলি" নামের মসলিন সংগ্রহ করার জন্য দারোগা-ই-মলমল পদবীর উচ্চ পর্যায়ের রাজ কর্মচারী নিযুক্ত ছিলেন। প্রতিটি তাঁতখানায় একটি দপ্তর ছিল এবং এখানে দক্ষ তাঁতি, নারদিয়া, রিপুকার প্রভৃতি কারীগরদের নিবন্ধন করে রাখা হত। দারোগার প্রধান কাজ ছিল মসলিন ও জামদানি তৈরির বিভিন্ন পদক্ষেপে লক্ষ্য রাখা। তৎকালীন সময়ে ঢাকা থেকে প্রায় একলক্ষ টাকা মূল্যমানের মলমল-খাস মোঘল দরবারে রপ্তানি করা হত।

১৭৪৭ সালের হিসাব অনুযায়ী দিল্লীর বাদশাহ, বাংলার নবাব ও জগৎ শেঠের জন্য প্রায় সাড়ে পাঁচ লাখ টাকার জামদানি কেনা হয়। এছাড়া ইউরোপীয় ব্যবসায়ীগণ প্রায় নয় লাখ টাকার মসলিন কেনে। তবে আঠারো শতাব্দীর শেষের দিকে মসলিন রপ্তানি অনেকাংশে হ্রাস পায়। ১৭৬৫ সালে ইস্ট ইন্ডিয়া কোম্পানি বাংলার শাসনভার গ্রহণ করে। এদের নিযুক্ত গোমস্তারা নিজেদের স্বার্থে তাঁতিদের উপর নির্যাতন শুরু করে। তাঁতীরা কম মূল্যে কাপড় বিক্রি করতে রাজী না হলে তাদের মারধোর করা হতো। অবশ্য তাঁতীদের উপর অত্যাচার ঠেকাতে কোম্পানি আইন প্রণয়ন করেছিল।

সঠিক অনুচ্ছেদ শিরোনাম কোনটি?
titleA. ইতিহাসবিদের বর্ণনা
titleB. প্রকারভেদ
titleC. নামকরণ
titleD. বিকাশ
উত্তর: titleD
প্রাচীন কালে করাত ছিল মূলত হাঙ্গর মাছের দাঁত, কাঁচের মতো দেখতে অগ্নেয়শিলা, চকমকি পাথরের তৈরি কিছু বস্তু।

প্রাচীন মিশরীয় সভ্যতায়, আনুমানিক ৩১০০-২৬৮৬ খ্রিস্টপূর্বাব্দে প্রথম করাতের সন্ধান পাওয়া গিয়েছিল যেগুলো ছিল সম্পূর্ণ খোলা (কাঠামোহীন)। এগুলো ছিল কপারের তৈরি। বেশিরভাগ কপারের তৈরি করাত পাওয়া গিয়েছে ডিজের রাজার শাসনামলের (ডিজের শাসনামল, ৩১তম খ্রিস্টপূর্ব শতক) ৩৪৭১ নম্বর সমাধিতে।
করাত নানারকম কাজেই ব্যবহার হয়ে এসেছে। এমনকি মানুষ মারা পর্যন্ত। মিশরীয় ইতিহাসে নানা ক্ষেত্রে করাত ব্যবহারের অস্তিত্ব পাওয়া গিয়েছে। বিশেষ করে গুহায় আঁকা করাতের ছবি দেখে বোঝা যায় যে প্রাচীনকালে করাতের আকার-আকৃতি কেমন ছিল এবং কি কি কাজে এগুলো ব্যবহৃত হতো। মিশরীয় করাতগুলো মূলত কপারের তৈরি। যেগুলো টানার মাধ্যমে এবং আঘাত করার মাধ্যমে কাটা হতো। আস্তে আস্তে উন্নত হয়ে, করাতে সুদৃশ্য খাঁজকাটা অংশ (দাঁত) যুক্ত হল এবং টানার মাধ্যমেই যেগুলো কাজ করে। করাত ব্রোঞ্জ দিয়েও বানানো হয়েছিল। পরবর্তীতে লোহা দিয়েও করাত তৈরি করা হয়। লোহার যুগে, চিকন ব্লেড তৈরি হয় যা প্রচন্ড চাপে বস্তুতে গেঁথে যায় এবং বস্তু কাটতে সুবিধা হয়।

চায়নিজ দার্শনিকদের মতে, করাত আবিষ্কৃত হয়েছে লু বান দ্বারা। গ্রীক পৌরাণিক কাহীনিতে, অভিড বর্ণণা করেছেন, টেলস, ডাইডেলাসের ভাগ্নে, করাত আবিষ্কার করেন। প্রত্নতত্ত্বের বাস্তবতায়, করাতের মতো ব্যবহার্য জিনিসপত্র হাড় দিয়ে বানানো জিনিস থেকেই সৃষ্টি হয় যা আনুমানিক ৪০০০ বছর পূর্বে।
সঠিক অনুচ্ছেদ শিরোনাম কোনটি?
titleA. ইতিহাস
titleB. করাতে ব্যবহৃত পদার্থসমূহ
titleC. পেছনব্লেডযুক্ত করাত
titleD. গর্তের করাত
উত্তর: titleA
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। এর পূর্ববর্তী নির্বাচনে, ২০০১ সালে এই নির্বাচনী এলাকার অন্তর্গত ধামরাই উপজেলা ঢাকা-১৩ আসনের অন্তর্ভুক্ত ছিল। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাঁড়ায়। পূর্বে বিদ্যমান ঢাকা-১৩ থেকে এই নতুন নির্বাচনী এলাকা গড়ে উঠে; যার নাম দেওয়া হয় ঢাকা-২০।

সঠিক অনুচ্ছেদ শিরোনাম কোনটি?
titleA. সীমানা
titleB. নির্বাচনী ফলাফল
titleC. ২০১৪
titleD. ইতিহাস
উত্তর: titleD
১৯৩০-এর দশকে শেরে বাংলা এ কে ফজলুল হকের কৃষকদের অধিকার আদায়ের জন্য বিভিন্ন কর্মসূচি গ্রহণ করলে হিন্দু নিম্নবর্ণের নমঃশূদ্র সম্প্রদায় কৃষক প্রজা পার্টিকে সমর্থন করে। কৃষক প্রজা পার্টির নেতৃত্বে মুসলিম এবং নমঃশূদ্র কৃষকেরা সংগঠিত হতে থাকে। কিন্তু ১৯৩৭ সালের বঙ্গীয় আইনসভার নির্বাচনের প্রাক্কালে কৃষক প্রজা পার্টি মুসলিম লীগের সঙ্গে শুধুমাত্র মুসলমানদের জন্য সংরক্ষিত আসনে প্রতিদ্বন্দ্বিতা করায়, নমঃশূদ্রদের স্বতন্ত্রভাবে নির্বাচন করতে হয়।

নিম্নবর্ণের নমঃশূদ্র তফসিলিদের সংরক্ষিত আসনের সংখ্যাগরিষ্ঠ আসনেউ অ-কংগ্রেসি স্বতন্ত্র নমশূদ্র প্রার্থীরা জয়ী হয়। বাখরগঞ্জ জেলার (বর্তমান বরিশাল বিভাগ) একটি নমশূদ্র অধ্যুষিত সাধারণ আসনে (অসংরক্ষিত আসনে) যোগেন্দ্রনাথ মণ্ডল নামক একজন নমঃশূদ্র স্বতন্ত্র প্রার্থী অশ্বিনীকুমার দত্তের রাজনৈতিক উত্তরসূরি এবং ভাতুষ্পুত্র কংগ্রেসের মনোনীত কায়স্থ প্রার্থী সরল দত্তকে পরাজিত করেন। তিনি ছাড়াও সংরক্ষিত আসনে বিভিন্ন প্রভাবশালী নমঃশূদ্র নেতা নির্বাচিত হন।

নির্বাচনের পর সার্বিক ফলাফল গণনার পর দেখা যায়, বঙ্গীয় আইন পরিষদের ৩২ জন নির্বাচিত তফশিলি নমঃশূদ্র সদস্যের মধ্যে মোট ২৩ জনই স্বতন্ত্র প্রার্থী হিসেবে নির্বাচিত হন। এছাড়া কংগ্রেস থেকে ৭ জন এবং হিন্দু মহাসভা থেকে ২ জন নির্বাচিত হন।

সঠিক অনুচ্ছেদ শিরোনাম কোনটি?
titleA. পরবর্তী কার্যক্রম
titleB. পটভূমি
titleC. বিলুপ্তি
titleD. দল গঠন
উত্তর: titleB
ছাত্র রাজনীতি

ছাত্রজীবনে তিনি কয়েদ-ই-আজম মোহাম্মদ আলী জিন্নাহর একজন সত্য সৈনিক হিসাবে মুসলিম লীগে যোগ দিয়েছিলেন। তিনি তার রাজনৈতিক জীবন শুরু করেছিলেন সিএন্ডএস কলেজ শিকারপুরে তত্কালীন বোম্বাই বিশ্ববিদ্যালয়, মুসলিম ছাত্র ফেডারেশন গঠনের মাধ্যমে এবং এর সভাপতি হন। প্রথম থেকেই তিনি মুক্তিযোদ্ধাদের পক্ষে ছিলেন।

মুসলিম লিগ

তিনি মুসলিম লীগ থেকে রাজনৈতিক জীবন শুরু করেছিলেন এবং মুসলিম লীগ নেতা ও প্রাক্তন মুখ্যমন্ত্রী সিন্ধু কাজী ফজলুল্লাহ উবায়দুল্লাহ এবং ভুরগরীর সাথে তাঁর রাজনৈতিক যোগসূত্র ছিল এবং খুহরোর শেষ দিনগুলিতে প্রাক্তন মুখ্যমন্ত্রী মুহাম্মদ আইয়ুব খুহরোর সাথেও সম্পর্ক গড়ে ওঠে।

সম্পাদক আল সিন্ধ আদাবি সম্মেলন

তিনি কেবল মুসলিম লীগের মঞ্চ থেকে রাজনীতিতে অংশ নেননি, তিনি জামায়াত শোয়ারা-ই-সিন্ধুর পতাকার নিচে সাহিত্যমূলক কর্মকাণ্ডেও তাঁর সময় ব্যয় করেছিলেন এবং লারকানায় সাহিত্য সম্মেলন আয়োজনে মূল ভূমিকা পালন করেছিলেন।

১৯৪৯ থেকে ১৯৫৬ সাল পর্যন্ত যখন লারকানায় অল সিন্ধ আদাবী সম্মেলন আহ্বান করা হয়েছিল তখন তিনি এর সেক্রেটারি ছিলেন।

রাষ্ট্রপতি লারকানা পৌর

১৯৫৩ সালে, ৩২ বছর বয়সে তিনি লারকানা পৌর কমিটির প্রথম নির্বাচিত সভাপতি হন।

১৯৬০ সালে তিনি সিন্ধি আদবী বোর্ডের সদস্য এবং ১৯৭৭ থেকে ১৯৮২ সাল পর্যন্ত জিন্নাহ সিটিজেন ক্লাব, লারকানার সভাপতি মনোনীত হন।

পাকিস্তান পিপলস পার্টি

১৯৭৬ সালে তিনি পাকিস্তান পিপলস পার্টিতে যোগ দেন, দলে যোগদানের পরপরই তিনি উপ-সাধারণ সম্পাদক সিন্ধু নিযুক্ত হন। ১৯৭৭ সালে তিনি পিএস -১১ ( শাহদাদকোট উপজেলা) থেকে বিনা প্রতিদ্বন্দ্বিতায় নির্বাচিত হয়েছিলেন। জনগণের সমস্যা সমাধানের জন্য আবদুল গাফুর ভুগরির জন্য আল-মুর্তজা লারকানায় পিপিপির একটি বিশেষ সেল তৈরি করা হয়েছিল এবং এটি বিশ্বাস করা হয় যে প্রাক্তন প্রধানমন্ত্রী জুলফিকার আলী ভুট্টোর একটি ঘনিষ্ঠ সহায়তা ছিল।

কারাবাস

ভুগরি ১৯৭৮ ও ১৯৮৭ সালে পাঁচবার কারাবরণ করেছিলেন।

জাতিসংঘ

তিনি ১৯৮৩ এবং ১৯৯৫ সালে সংযুক্ত জাতির পাকিস্তানের প্রতিনিধিত্ব করেছিলেন।

সরকার

১৯৮৪ সালে তিনি সিন্ধুর রাজস্ব ও সংস্কৃতি মন্ত্রী হন, ১৯৯৫ সালে তিনি ইতিহাস ও সংস্কৃতি মন্ত্রকের প্রধানমন্ত্রীর উপদেষ্টা হিসাবে কাজ করেছিলেন।


সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. শিক্ষা
titleC. রাজনৈতিক পেশা
titleD. সাংবাদিকতা
উত্তর: titleC
২০০০ সাল থেকে ২০০৭ সালের মধ্যে ভারতীয় টাকার মূল্য হ্রাস পাওয়া বন্ধ হয় এবং প্রতি মার্কিন ডলারের বিপরীতে এটি ৪৪-৪৫ টাকায় স্থিরতা লাভ করে। ২০০৭ সালের শেষদিকে সুচল বৈদেশিক বিনিয়োগের ফলে প্রতি মার্কিন ডলারের বিপরীতে ভারতীয় টাকার মূল্য সর্বোচ্চ ৩৯ টাকা হয়। অবশ্য এর ফলে দেশের মুখ্য রপ্তানিকারীগণ লোকসানে ডুবে যায়। ২০০৮ সালে সমগ্র বিশ্বকে ছুঁয়ে যাওয়া অর্থনৈতিক বিপর্যয়ের সময়ে বিদেশী বিনিয়োগকারীরা ভারতে নিয়োজিত তাঁদের সম্পদের বহুলাংশ নিজ দেশে উঠিয়ে নেন।
সঠিক অনুচ্ছেদ শিরোনাম কোনটি?
titleA. ভারত সরকার প্রচলন করা টাকা
titleB. পুনর্মূল্যায়ন
titleC. প্রথমাবস্থার কাগজের নোট
titleD. ইংরেজ শাসনকাল
উত্তর: titleB
রাজ্যের বাকি অংশগুলির মত দুর্গাপুরের মোট জনসংখ্যার অধিকাংশ হল বাংলাভাষী। তবে হিন্দীভাষীদের সংখ্যাও কম নয়। এছাড়াও কসমোপলিটান শিল্পশহর হওয়ার দরুন এখানে মরাঠি, তামিল, তেলুগু, মালায়ালি, গুজরাতি, উর্দু, নেপালী ও পঞ্জাবি ভাষাভাষিদের উপস্থিতিও লক্ষণীয়।

দুর্গাপুরের মোট জনসংখ্যার অধিকাংশ হল হিন্দুধর্মাবলম্বী। ইসলামধর্ম দুর্গাপুরের দ্বিতীয় বৃহত্তম ধর্ম। এছাড়াও শিখ, খ্রিষ্টান, বৌদ্ধ ও জৈনধর্মাবলম্বীদের বসবাস রয়েছে এই দুর্গাপুরে।

দুর্গাপুরের সবসময় গর্বান্বিত করে এসেছে এখানকার বহুভাষা ও বহুধর্মের শান্তিপূর্ণ, ভ্রাতৃত্বসুলভ, সম্প্রীতিপূর্ণ সহাবস্থান ও একে অপরের প্রতি আন্তরিকতা, যা ভারতের অন্যান্য অঞ্চলে মডেল হিসাবে বহুচর্চিত।

সঠিক অনুচ্ছেদ শিরোনাম কোনটি?
titleA. ভাষাভিত্তিক ও ধর্মভিত্তিক জনসংখ্যা
titleB. সড়ক যোগাযোগ
titleC. রেল যোগাযোগ
titleD. জনসংখ্যার উপাত্ত
উত্তর: titleA
পৃথিবীতে আসাম এবং চীনজাতীয় - এ দুই প্রকারের চা গাছ দেখতে পাওয়া যায়। তন্মধ্যে আসামজাতীয় চা গাছ ভারত ও শ্রীলঙ্কায় অধিক চাষ করা হয়। এ ধরনের গাছ বেশ বড় এবং বহু পাতাযুক্ত হয়। বিধায়, এটি বাণিজ্যিকভিত্তিতে চাষ করার জন্যে বিশেষ উপযোগী। এ গাছ প্রায় ৬ মিটার বা ২০ ফুট পর্যন্ত লম্বা হয়ে থাকে। পাতার নাগাল পাওয়া এবং পাতা সংগ্রহের জন্য গাছগুলোকে ১.২ মিটার বা ৪ ফুটের অধিক বড় হতে দেয়া হয় না। ছেঁটে দেয়ার ফলে চা গাছগুলো ঘণঝোঁপে পরিণত হয়।

অন্যদিকে চীনজাতীয় গাছ আকারে বেশ ছোট হয়। এতে পাতার সংখ্যাও অনেক কম থাকে। এ গাছ না ছাঁটলেও পাতা তোলার মতো উচ্চতাসম্পন্ন হয়ে থাকে।

সঠিক অনুচ্ছেদ শিরোনাম কোনটি?
titleA. চাষ পদ্ধতি
titleB. প্রকারভেদ
titleC. গুণাগুন
titleD. বাংলাদেশ প্রেক্ষাপট
উত্তর: titleB
পিএইচডি শেষে হান্ট, ইরভিং লন্ডন, নেকার্ণা কসোয়ের ও তার স্বামী এডওয়ার্ড কসোয়ের এবং এলি এরেনফেল্ডের সাথে কাজ করার জন্য নিউইয়র্কে চলে আসেন। সেখানে তারা আবিষ্কার করেন রেটিকুলোসাইটের প্রোটিন সংশ্লেষণে স্বল্প পরিমাণ গ্লুটাথিওন নিরোধকের কাজ করে এবং সেই স্বল্প পরিমাণের আরএনএ সামগ্রিকভাবে সংশ্লেষণকে বন্ধ করে দেয়। ক্যামব্রিজে ফেরার পর তিনি আবার টনি হান্টার ও রিচার্ড জ্যাকসনের সাথে কাজ করতে শুরু করেন, যারা হিমোগ্লোবিন সংশ্লেষণ শুরু হতে ব্যবহৃত আরএনএ সূত্র আবিষ্কার করেন। ৩-৪ বছর পর এই দল অন্তত আরো দুটি নিরোধক আবিষ্কার করে।

সারা গ্রীষ্ম তিনি নিয়মিতভাবে ম্যাসাচুসেট্‌সের উডস হোলের মেরিন বায়োলজিক্যাল ল্যাবরেটরিতে কাজ করতেন। এটি বিজ্ঞানীদের মাঝে অ্যাাডভান্সড সামার কোর্সের জন্য বিখ্যাত ছিলো এবং বিশেষ করে তাদের মাঝে যারা মাইটোসিস নিয়ে আগ্রহী। এই জায়গাটিতে সামুদ্রিক অর্চিন ও সার্ফ ক্লামের(এক ধরনের শামুক) সরবরাহ ছিলো যথেষ্ট। এগুলোই সেই ইনভার্টিব্রেট যেগুলো বিশেষভাবে এমব্রায়োজেনেসিসের প্রোটিন সংশ্লেষণের গবেষণায় অত্যন্ত উপকারি কেননা এমব্রায়োগুলো সহজাতভাবেই শোধিত সামুদ্রিক জলের প্রভাবেই উৎপন্ন ও এমব্রায়ো কোষোগুলোর স্বচ্ছতাও মাইক্রোস্কোপিক পর্যবেক্ষণের উপযোগী।

সঠিক অনুচ্ছেদ শিরোনাম কোনটি?
titleA. প্রারম্ভিক কর্মজীবন
titleB. ব্যক্তিগত জীবন
titleC. পুরস্কার ও সম্মাননা
titleD. পরবর্তী কর্মজীবন
উত্তর: titleA
বাদামীর চালুক্য রাজবংশের উত্তরসূরীরা পশ্চিম চালুক্য সাম্রাজ্য স্থাপন করেন। তাদের সাম্রাজ্য ৯৭৩ খ্রিষ্টাব্দ থেকে ১১৯৫ খ্রিষ্টাব্দ অবধি স্থায়ী হয়। তাদের রাজধানী ছিল কল্যাণী (বর্তমান বাসব কল্যাণ, কর্ণাটক)। রাষ্ট্রকূটদের পতনের পর পশ্চিম চালুক্যদের উদ্ভব হয়। এই বংশের শ্রেষ্ঠ রাজা ছিলেন ষষ্ঠ বিক্রমাদিত্য। কল্যাণী চালুক্যরা গোদাগ স্থাপত্যশৈলীর পৃষ্ঠপোষক ছিলেন। এই স্থাপত্যশৈলীর নানা নিদর্শন ছড়িয়ে আছে কর্ণাটকের গোদাগ, ধারওয়াড়, কোপ্পাল, হাভেরি জেলায়। রন্না ও দ্বিতীয় নাগবর্মা প্রমুখ কন্নড় কবির পৃষ্ঠপোষকতাও করেন তারা। কল্যাণী চালুক্যদের রাজত্বকাল ছিল কন্নড় সাহিত্যের সুবর্ণযুগ। কন্নড় কবিতার বচন সাহিত্য শৈলীটি এই যুগেই উদ্ভূত হয়।

সঠিক অনুচ্ছেদ শিরোনাম কোনটি?
titleA. সাতবাহন
titleB. মধ্যযুগ
titleC. স্বাধীনোত্তর যুগ
titleD. কল্যাণীর চালুক্য
উত্তর: titleD
ডিসেম্বর থেকে ফেব্রুয়ারি মাস পর্যন্ত শীতকাল স্থায়ী থাকে। জানুয়ারি শীতলতম মাস। তাপমাত্রা সর্বনিম্ন গড়ে ৯°-১৬° সেন্টিগ্রেড থাকলেও রাজ্যের উত্তরভাগে তাপমাত্রা আরও কমে যায়। কোন কোন সময় ঘূর্ণিঝড় পশ্চিমা ঝঞ্ঝার সামান্য বৃষ্টিপাত হয়।

পশ্চিমবঙ্গের সমভূমি অঞ্চলের তুলনায় দার্জিলিং পার্বত্য অঞ্চলের উচ্চতা বেশি বলে উষ্ণতাও এই অঞ্চলে অনেক কম।

সঠিক অনুচ্ছেদ শিরোনাম কোনটি?
titleA. ঋতুচক্র
titleB. বর্ষাকাল
titleC. প্রভাব
titleD. শীতকাল
উত্তর: titleD
পোকার নাম : থ্রিপস 
ভূমিকা : থ্রিপস ছোট আকারের পোকা বলে সহজে নজরে আসে না কিন্তু' পাতার রস চুষে খায় বলে অধিক আক্রমণে পাতা শুকিয়ে গাছ মরে যায় ও ফলন কম হয়।

পোকা চেনার উপায় : স্ত্রী পোকা সরম্ন, হলুদাভ। পুরম্নষ গাঢ় বাদামী । বাচ্চা পোকা হলুদ অথবা সাদা । এদের পিঠের উপর লম্বা দাগ দেখা যায়।

ক্ষতির নমুনা : রস চুষে খায় বলে পাতা রূপালী রং ধারণ করে অথবা ক্ষুদ্রাকৃতির বাদামী দাগ বা ফোটা দেখা যায়। আক্রমণ বেশি হলে পাতা শুকিয়ে মরে যায়। কন্দ আকারে ছোট ও বিকৃত হয়। 
অনুকূল পরিবেশ : বিকল্প পোষকের উপস্তিতি।

জীবন চক্র : স্ত্রী পোকা পাতার কোষের মধ্যে ৪৫-৫০ টি ডিম পাড়ে।

৫-১০ দিনে ডিম হতে নিম্ফ (বাচ্চা) বের হয়। নিম্ফ ১৫-৩০ দিনে দুটি ধাপ অতিক্রম করে । প্রথম ধাপে খাদ্য গ্রহণ করে এবং দ্বিতীয় ধাপে খাদ্য গ্রহণ না করে মাটিতে থাকে । এরা বছরে ৮ বার বংশ বিস্তার করে এবং স্ত্রী পোকা পুরুষ পোকার সাথে মিলন ছাড়াই বাচ্চা দিতে সক্ষম ।

ব্যবস্থাপনা : সাদা রংয়ের আঠালো ফাঁদ ব্যবহার ক্ষেতে মাকড়সার সংখ্যা বৃদ্ধি করে এ পোকা দমন করা যায়। অনুমোদিত কীটনাশক নির্ধারিত মাত্রায় প্রয়োগ করতে হবে। 
সঠিক অনুচ্ছেদ শিরোনাম কোনটি?
titleA. কান্ড পঁচা রোগ
titleB. পোকা
titleC. রোগ ব্যবস্থাপনা
titleD. ক্রিয়া প্রণালী
উত্তর: titleB
ভেটেরান্স অ্যাডমিনিস্ট্রেশন (ভিএ) নীল নিষ্কাশনের মাধ্যমে বরখাস্ত হওয়া ভেটেরানদের জি.আই. বিলের সুযোগ সুবিধা দিতে অস্বীকার করে কারণ এই বিলের নীতিমালায় অসম্মানজনক বরখাস্ত ব্যক্তিদের এই সুবিধা প্রদানের অনুমতি নেই। ১৯৪৫ সালে ভিএ সমকামিতার অভিযোগে বরখাস্তদের সুবিধা না দেওয়ার ব্যাপারে নির্দেশিক জারি করে। ২২ ডিসেম্বর ১৯৫৫ সালে ডিস্ট্রিক্ট অফ কলম্বিয়া সার্কিট রেমন্ড ডব্লিউ লংগারনেকার এর আপীল অস্বীকার করে যিনি নীল অপসারণের কারণে ভিএ এর বিল সুবিধা থেকে বঞ্চিত হন। মার্কিন যুক্তরাষ্ট্রের কোর্ট অভ আপিল এই ব্যাপারে হস্তক্ষেপ করে। কোর্ট খুঁজে পায় যে ভিএ সুবিধা প্রধানে অসামঞ্জত্যা করছে। আদালত মন্তব্য করে যে সুবিধা প্রদান অস্বীকার করতে পারবে যদি লংগারনেকার শুধুমাত্র অসম্মানজনকভাবে বরখাস্ত হয়ে থাকে।
অধিকাংশ নিয়োগকর্তা সামরিক বাহিনীতে দ্বায়িত্ব পালনকারী ব্যক্তিদের আবেদন পত্রের সংগে অব্যহতি পত্র যুক্ত করতে বলে। নীল নিষ্কাশনের শিকার ব্যক্তিগণ বেকারত্বের যন্ত্রণা ভোগ করছিলেন কারণ নিয়োগকর্তারা জানতেন যে নীল অপসারণ অর্থ এই ব্যক্তি অপ্রত্যাশিত। সেসকল নিয়োগকর্তারা সেপারেশন প্রোগ্রাম নাম্বার বা স্পিন নম্বর সম্পর্কে জানতেন না যা সামরিক বাহিনী অব্যহতি শ্রেণীবিভাগে ব্যবহার করতো। কমপক্ষে এরকম চারটি স্পিন নম্বর এ গে সম্পর্কিত অপসারণকে নির্দেশ করে।

১৯৪৪ সালে জি.আই. বিলে কাজ করার সময়ে কংগ্রেস এটার অপব্যবহার সম্পর্কে উদ্বেগ প্রকাশ করে। আইনি আলোচনায় বলা হয় আমেরিকান সেনাবাহিনী শুধুমাত্র অসম্মানজনক অব্যহতি ব্যতীত অন্য সকল অব্যহতির কারণে সুবিধা পাবে। সেনাবাহিনী বিশ্বাস করে একটি বড় সংখ্যার সেনাকে নীল অপসারণ দেওয়া হয়েছে অযৌক্তিক বা তুচ্ছ বিবেচনা করে দেওয়া হয়েছে। রিয়ার এডমিরাল র‌্যান্ডাল জ্যাকব যুক্তরাষ্ট্র সিনেটের সামনে শক্তভাবে এই বিধানের বিরোধিতা করেন যে এটা নৈতিকতাকে লঘু করবে এবং ভালো চাকরি রেকর্ড বজায় রাখতে অনুৎসাহিত করবে। বিলের একজন পৃষ্ঠপোষক সিনেটর বেনেট চ্যাম্প ক্লার্ক তার মত প্রকাশ করেন যে "কিছু খুব বোকা এবং অদূরদর্শী আপত্তি তৈরী হবে"। ক্লার্ক তার বক্তব্যে বলেন:
"সেনাবাহিনী নীল নিষ্কাশন করছে, অসম্মানজনক অপসারণ নামে করা হচ্ছে, তাদেরকে যাদের সামরিক সেবার প্রতি পর্যাপ্ত তৎপরতা প্রদর্শন ব্যতীত অন্য কোন অপরাধ নেই। আমি বলবো যখন সরকার একজন মানুষকে নাগরিক জীবন থেকে নিয়ে সামরিক সেবার নিয়োগ করে... এবং যথেষ্ট তৎপরতার অভাবে নীল নিষ্কাশন করে অথবা অসম্মানজনক অপসারণ করে এর অর্থ এই হতে পারেনা যে সেই লোকটি সৈন্যদের সাধারণ পাওয়া সুবিধা থেকে বঞ্চিত হবে। প্রায় এক-তৃতীয়াংশ সব নীল নিষ্কাশনও পর্যালোচনা করা হয়েছে আপগ্রেড করার জন্য সম্মানিত।"
জি আই বিল অপসারণ পর্যালোচনা বোর্ডকে অসম্মানজনক অপসারণ ব্যতীত সকল অপসারণের জন্য আপিল পর্যালোচনা করার সুযোগ রেখেছে। ১৯৪৫ থেকে ১৯৪৭ সালে এই বোর্ড নিয়মিতভাবে যেসকল সমকামী সৈন্য তাদের সামরিক জীবনে কোনপ্রকার জানা যৌন কর্ম করেনি তাদেরকে নীল নিষ্কাশন থেকে সম্মানজনক অপসারণে উন্নীত করছে। নীল নিষ্কাশনের প্রায় এক তৃতীয়াংশ পর্যালোচিত অপসারণ সম্মানজনক অপসারণে উন্নীত করা হয়।

সঠিক অনুচ্ছেদ শিরোনাম কোনটি?
titleA. বৈষম্য
titleB. কালো ছাপাখানা ধর্মযুদ্ধ
titleC. ইতিহাস
titleD. নীল নিষ্কাশনের উপর গৃহ প্রতিবেদন
উত্তর: titleA
"দ্য টাইম মেশিন"কে একটি প্রতীকী উপন্যাস বলে উল্লেখ করা হয়।। বইতে স্ফিংক্স, ফুল ও আগুনের প্রতীক রয়েছে। দ্য টাইম মেশিন বইটিই প্রতীকী হিসেবে চিহ্নিত করা হয়। প্রথম লন্ডন সম্পাদনার লেখক ওয়েল্‌সের অনুরোধে বইটির মলাটে স্ফিংক্সের ছবি ব্যবহৃত হয় এবং তা পাঠকদের কাছে পরিচিতি লাভ করে। স্ফিংক্সের মূর্তিতে মর্লকেরা সময় যন্ত্রটি লুকিয়ে রেখেছিল এবং এই বইতে ইডিপাস রচিত গল্পের স্ফিংক্সের ধাঁধার উল্লেখ রয়েছে; যে গল্পে প্রাসাদের প্রবেশের পূর্বে স্ফিংক্সের ধাঁধার উত্তর দিতে হয়। সাদা ফুল উইনার ভক্তি ও নিরীহতা এবং সময় যন্ত্রের যন্ত্রাংশের বিপরীত্যের প্রতীক। আগুন সভ্যতার প্রতীক, কারণ সময় ভ্রমণকারী মর্লকদের তাড়াতে আগুনের ব্যবহার করেন কিন্তু আগুন নিয়ন্ত্রণের বাইরে চলে যায় এবং বনে আগুন লাগে।

সঠিক অনুচ্ছেদ শিরোনাম কোনটি?
titleA. ইতিহাস
titleB. সময় ভ্রমণকারী
titleC. প্রতীক
titleD. চলচ্চিত্র
উত্তর: titleC
যদিও ফিল্ড হকি সরকারিভাবে ভারতের জাতীয় খেলা, কিন্তু ভারতের সবচেয়ে জনপ্রিয় খেলা হল ক্রিকেট। তার অন্যতম কারণ হল ভারতের বিভিন্ন রাজনৈতিক ও সামাজিক সমস্যা, যেমন, জাত-পাত, ধর্মীয় গোঁড়ামি, জাতীয়তাবাদী চেতনার বিকাশ ইত্যাদির বিবর্তনের প্রতিফলন পাওয়া যায় এই খেলার ইতিহাসে। আজ ভারত ক্রিকেটে বিশ্বের প্রথমসারির দেশগুলির মধ্যে পড়ে।

সঠিক অনুচ্ছেদ শিরোনাম কোনটি?
titleA. ক্রিকেট
titleB. সাইক্লিং
titleC. আইস হকি
titleD. ভারতের বিভিন্ন খেলাধূলা
উত্তর: titleA
১৫২৪ খ্রিষ্টাব্দে সেলিম ইস্তানবুলে জন্মগ্রহণ করে। তিনি ছিলেন শাহজাদা মুস্তাফার সৎভাই এবং শাহজাদা মেহমেদ, মিহরিমাহ সুলতান, শাহজাদা বায়েজিদ এবং শাহজাদা জাহাঙ্গীর এর সহোদর ভাই।শাহজাদা মেহমেদের মৃত্যুর পর তিনি মানিসার প্রশাসক হন এবং পিতা সুলতান সুলেমানের সঙ্গে সুসম্পর্ক গড়ে তোলেন।তিনি দুবার কোনিয়ার প্রশাসক নিযুক্ত হন।

সঠিক অনুচ্ছেদ শিরোনাম কোনটি?
titleA. চারিত্রিক বৈশিষ্ট্য
titleB. প্রাথমিক জীবন
titleC. মৃত্যু
titleD. সিংহাসনে আরোহণ
উত্তর: titleB
১৭৬৫ সালের পর থেকে জম্মু শিবলিকদের রাজত্বের সময় জম্মু এলাকায় প্রচুর পরিমাণে মন্দির তৈরি হয়, যা চলে ১৯ শতকের শুরু পর্যন্ত। শাসকরা পেঁচানো আকৃতির মন্দির তৈরি করেন, যা ছিল ইট দিয়ে তৈরি, উপরে থাকত উজ্জ্বল রঙের কলস বা শিখর। ১৮২২ সালে (১৮৩৫ ও বলা আছে) ) জম্মুর শাসক মহারাজা গুলাব সিং এমনই একটি মন্দির তৈরি করতে শুরু করেন, যা উৎসর্গ করা হয় তার গুরু বাবা প্রেম দাসকে।   ১৮৬০ সালে তার ছেলে মহারাজা রনবীর সিং এর নির্মাণ শেষ করেন।  তবে মন্দিরের প্রবেশপথে ব্রাহ্মী ভাষায় উল্লেখিত একটি লেখায় গুলাব সিং এবং তার ভাই ধ্যান সিংকে এই মন্দিরের প্রতিষ্ঠাতা বলা হয়েছে। 

সঠিক অনুচ্ছেদ শিরোনাম কোনটি?
titleA. ধর্মীয় শিক্ষায় অবদান
titleB. অবস্থান
titleC. সন্ত্রাসী হামলা
titleD. ইতিহাস
উত্তর: titleD
আইসিসির সিদ্ধান্ত অনুযায়ী প্রত্যেক সিরিজেই একই সংখ্যার পয়েন্ট বরাদ্দ রাখা হয়েছে। সিরিজের টেস্ট সংখ্যায় কোন প্রভাব ফেলবে না। ফলে, কোন দেশ কমসংখ্যায় টেস্ট খেললেও ক্ষতিগ্রস্ত হবে না। এছাড়াও, সিরিজের ফলাফলের উপর পয়েন্ট দেয়া হবে না। কেবলমাত্র খেলার ফলাফলেই পয়েন্ট দেয়া হবে। সিরিজের সকল খেলাতেই এ পয়েন্ট বিভাজিত হবে। পাঁচ খেলার সিরিজে প্রত্যেক খেলাতেই ২০% এবং দুই খেলার সিরিজের ক্ষেত্রে ৫০% পয়েন্ট প্রত্যেক খেলাতে দেয়া হবে।

প্রত্যেক সিরিজে সর্বাধিক ১২০ পয়েন্ট রাখা হয়েছে। পয়েন্ট বণ্টনপ্রণালী নিম্নে দেয়া হলো:

সঠিক অনুচ্ছেদ শিরোনাম কোনটি?
titleA. লীগের পয়েন্ট তালিকা
titleB. লীগ পর্ব
titleC. পয়েন্ট তালিকা
titleD. খেলার সময়সূচী
উত্তর: titleC